Hlina, Alojz, poslanec NR SR (2013-05-21):
Vážený pán predsedajúci, vážený pán minister, vážení kolegovia, skúsim druhýkrát v tej veci, lebo aj vo svetle nových udalostí, a tu som si aj ceruzku minule zabudol, pokúsim teda niečo zhrnúť, niečo pre istotu zopakovať, niečo doplniť a nakoniec to ukončiť tak, aby to malo, ako sa hovorí, aj význam, teda minimálne pre mňa. Ja viem, že pre vás nie, ale minimálne pre mňa. To znamená, že som urobil, čo som mohol. V tomto tandeme, ktorý sa nám tu vytvoril, treba jednoznačne a úplne... (Odmlčanie sa rečníka.), kľudne dohovorte, aj minule... (Opätovné odmlčanie sa rečníka.), kľudne, mňa nemusíte počúvať, si to nedobíjam to právo, len prípadne bokom, a mňa to ruší. Čiže ja len kvôli tomu, že nie aby som, hej, že, takže sa vrátim k tej našej veci. Treba úplne znova a aj po diskusii skonštatovať, i keď tu nikto hruď nenastavil, hej, zatiaľ, a nehrám sa na Nostradama, plus-mínus viem, pán minister, čo budete hovoriť. To, čo sa hovorilo a už sa to aj píše v novinách, že meníte zákon, aby dostali právnu istotu díleri drog, je pravda. Ono sa to už dokonca aj píše. Najnovší článok v denníku Sme hovorí, že ministerstvo v dôvodovej správe najskôr tvrdilo, že úprava sa nedotkne dílerov, neskôr priznalo, že sa bude týkať aj drobných dílerov. Citujem Sme z dnešného dňa. To som si nevymyslel, to citujem. V zmysle zásady, no jedni majú vždy pravdu, ako ma pán minister dopĺňa, tak som vám zacitoval zdroj. Čiže vidíte, vy viete, či chcete, alebo nechcete, sa toho zúčastniť. Pán minister, keď som tu prvýkrát vystupoval, hovoril aj niečo v tom zmysle, že on bilbordy nemal o sociálnej istote. Tak potom by som sa prípadne aj spýtal, pán minister, že pod akou vlajkou bojujete? Hej, lebo to je zase tiež korektné priznať, aby sme vedeli, že pod akou vlajkou bojujete, lebo tu napríklad u chlapcov viem, pána Gašparoviča, že poctivo pod vlajkou SMER-u a betón je vyzretý, ale u vás teda som zatiaľ na pochybách, ani sa k tomu nehlásite. Čiže to som sa pýtal, že ako to je vlastne, keď sa k tomu hlásite, nehlásite, lebo kvôli mne, ja by som v tom chcel mať jasno, že pod akou vlajkou bojujete. To je tá... (Reakcia ministra.) V mene práva a spravodlivosti, tak sa k tomu vrátime, výborne, to je v mene toho práva a spravodlivosti, ktorého ste povedali, to vám ušlo, teda to musíte uznať, že (Reakcia ministra.) to ušlo, proste to sa stane a je mojou psou povinnosťou ako opozičného politika vám to nemilosrdne vrátiť. Nemilosrdne vrátiť v tom, že keď vám niečo ujde. Ušlo vám to, že ste dôvodili, že zákon robíte kvôli právnej istote užívateľov, dopĺňam, a dílerov drog. Čiže to je, to je znova a nechcem sa vracať k tým technickým veciam, ako to je platné teraz, čo môžu využiť tí, útrpný príbeh nešťastníka sme nepočuli, keď pán Lipšic vyzýval, že ak je, nech, treba ho povedať, nejaký bolestný prípad mladého chlapca, ktorý trpí. Nikto ho nedoniesol, ja by som si ho prípadne tiež rád vypočul, to sme sa nedozvedeli, prepotvrdzujeme sa v tom, v tej prapodstate a až sa bojím povedať, že v konečnom dôsledku to vytvorí ten modrý oceán pre niekoho, v ktorom bude pôsobiť a zbierať výnosy. Keď prejdem k tomu uzavretiu a k tej mojej výzve, ešte doplním aj tú Komenského školu hrou a v zásade aj ja mám rád určitú plastičnosť výrazu, lebo to pôsobí na zapamätanie zo strany pána kolegu. A prísne vzaté, keď by sme mali byť konzistentní, ale viem, že si robím zle, čo robím, lebo ak ste vy vtedy povedali, že čo to je alebo aké malé to je a čo to môže spôsobiť, skôr ako poviem, poviem len jednu vec. Ono to bolo malé, to je pravda, a čo to môže spôsobiť, je aj taká látka, že trinitroglycerín, alebo niečo také, to je podľa mňa ešte, alebo ešte a ja to nepoznám, ale proste nejaké tie silné jedy, to je podľa mňa ešte menšie. Čiže tento argumentačný suterén, hej, že je to malé, čiže to je, proste to nás núti zamyslieť, že však také malé a taký problém to môže spôsobiť, je argumentačný suterén, lebo sú aj menšie veci, ktoré dokážu urobiť horšie veci. Pán kolega, a už keď by sme boli prísne vzato, ako ste to tu prezentovali, že ste nakoniec podali čokoládu. A ja vám mám veriť, alebo majú vám veriť tí, čo si myslia, že či ste niečo neporušili? Prísne vzato by ste mali ísť na klystír a zistiť, že či to nebola, to, čo ste vraveli, že to je. Hej? To je presne to, že keď do dôsledkov by sme mali a to by bol krik, to by ste boli hviezdou dňa, čo? Že keby vás niekto na ten klystír zobral. Ale vy by ste na ten klystír mali ísť, lebo vy ste tu hovorili o nejakej hašiši, potom ste povedali, že to je čokoláda. Kto vám má veriť? Viete, vo vašich rečiach, to, čo vy hovoríte a je, aj moju osobnú skúsenosť mám, mám problém, lebo vy hovoríte, čo hovoríte, a pravda je niekde inde. A pravda je dokonca aj na nejakých nosičoch, čo vy ste hovorili alebo respektíve nehovorili, že čo škodí alebo neškodí. Ja nechcem už tajuplne hovoriť, kolega, to nechcem nahrávať do karát, čo vás tu niekto tuná posiela neviem na nejaké súdy a neviem čo. Myslím, že by som im vedel pomôcť s jednou meritórnou skutočnosťou, ktorá dokazuje možno nejakú ich, ich tvrdenie. Žiaľ teda pre spoločnosť sa účelovo vytvoril tuná tandem, hej, čo je úplne taký zvrátený tandem, ale je. A budem pomaly končiť, ale ešte poviem, aby som neurobil, nechcem povedať, že povinnú jazdu, ale aby som aj nespomenul to, čo tu ale veľmi silne a významne spomínali kolegovia, to znamená aj ďalšie veci, ktoré sú zakopané v tejto novele, to znamená, že týchto lekárov a zdravotníkov ako teda skúšate a napínate, napínate právo, hej. To bolo, to bol taký v Amerike bol Jimmy Hoffa, tu máme Kollára, myslím sa volá, hej, Jimmy Hoffa dopadol horšie ako Kollár, tak zase, to zase nie je až také zlé, ale áno, sila odboru, využijete možnosti, ktoré máte, a napínate tetivu a používate neštandardno, skúšate, nastavujete parametre, ktoré v zásade z pohľadu nejakej stratégie by sme si mohli povedať, nejaká čínska, hej, že Číňania hovoria, že zabi sliepku, aby si vystrašil opicu. To je v zásade tiež taký systém, že namlátite opozičnému poslancovi, sekundárne to spôsobí aj to, že si aj vaši, aj vaši, dajú pozor, lebo však dneska prišla správa, že nič sa nestalo. Teraz urobíte, že ak niekto by šiel protestovať, tak desať rokov stratí licenciu a neviem čo. To sú všetko preventívne okolnosti, ktoré pripravujú predpolie na prípadné ďalšie nejaké situácie a vy si ich ošetrujete parametricky tak, aby ste vedeli v nich plávať, hej. Zdá sa, že vám to prejde, nikoho to tu bolieť nebude. Zopár lekárov poštrajkuje, ale ideme ďalej. Ale ja zostanem vecne pri tej mojej téme, to som si urobil odbočku, aby som, nikto nepovedal, že ma to nezaujímalo, zaujímalo ma to, ale myslím, že k tomu lepšie vystupovali kolegovia. K týmto drogám a aby to malo význam. Pokiaľ sa ujednotíme v tom, že robíte to, čo robíte, to znamená znižujete trestné sadzby dílerom drog, tak potom je potrebné prijať za to zodpovednosť. To je kľúčový moment, lebo, vážení, s politikou a s výkonom politiky je spojená zodpovednosť. Nie taká, že pred voličom mesiac pred voľbami. Nie. Vy preberáte zodpovednosť za krajinu v zásade celkovo, aby sme si to uvedomili. Čiže preberajte ju a ja vám teraz poviem ako. Ja som si pripravil, vážení kolegovia, kto z vás poslancov SMER-u je starostom, lebo to má zmysel. Má zmysel, teraz urobím odkaz pre vašich obyvateľov v tých vašich obciach, že čo vy hlasovaním, to pravdepodobne stihnete, dneska o piatej dokážete. Aby ste im to potom, lebo správy z toho budú nejaké, kratučké, desaťsekundové, ale aby ste vy im potom vedeli pred tým kostolom alebo pred tou krčmou vysvetliť, že ako to vlastne bolo. Lebo ja teraz urobím takú vec, že ja nahrám odkaz pre tých vašich obyvateľov v tých vašich obciach a zabezpečím distribúciu po vašich obciach, aby sa to na nejakom nosiči ku tým vašim občanom dostalo. Aby vedeli, aká pravda je. To znamená, za čo ste dneska zahlasovali. A pôjdeme postupne. Začneme pánom Michalom Bagačkom v Hnúšti. V Hnúšti, mesto, kde pôsobil alebo narodil sa Janko Francisci, kde bol aj Matej Hrebenda, som si to spravil, silné to mesto, čiže váš starosta, vážení Hnúšťania, teraz mi dovoľte, aby som hovoril k Hnúšťanom. Vážení Hnúšťania a Hnúšťanky, mesta krásneho, s takou historickou tradíciou. Váš starosta Michal Bagačka dnes zahlasuje za zákon, ktorý zníži trestné sadzby dílerom drog. To sú, vážení, tí, pokiaľ v Hnúšti máte nejakú diskotéku, čo asi máte, to sú tí, ktorí tam chodia možno na nejakom staršom BMW, majú divné správanie, divné chovanie, možno tmavé okuliare, možno tmavé šípy na autách. To sú tí, o ktorých sa vie, že niečo robia. To sú tí, keby ich náhodou polícia chytila, náhodou keby ich chytila, tak tí dnešným prijatím dnešného zákona sú vonku do 48 hodín alebo do nejakého krátkeho obdobia. Takže váš starosta dneska učiní to, že ak niekomu v Hnúšti, primátor, pardon. Ak niekomu v Hnúšti títo chlapci alebo možno aj dievčatá zničia ľudský život, iného človeka mladého tým, že mu budú ponúkať drogu, ktorý je v tomto prípade obeťou a s tým súhlasím, tak títo chlapci, dneska váš primátor za to zahlasoval. Vážení, hovorím to preto, aby sa na to nezabudlo a keď stretnete vášho primátora niekde v uliciach, pri kostole, pred šenkom alebo pri nejakej slávnosti, prosím vás, spýtajte sa ho na to, ako to vlastne bolo s tou schvaľovanou novelou a prečo za to zahlasoval. Pán Dušan Bublavý, starosta obce Častkovce. Maličkej to obce, 1 200 občanov, obyvateľov, tam asi veľa, veľký trh neexistuje na dílovanie, čiže to je pre vás len možno taká okrajová záležitosť, pán starosta, ale poviem to obyvateľom vašej obce, čo znamená, ani to neviem vyskloňovať, že Častkovčanom a Častkovčankám, obyvateľom obce Častkovce. Vážení obyvatelia, váš starosta Dušan Bublavý dnes zahlasoval za novelu Trestného zákona, ktorá znížila sadzbu dílerom drog. To znamená, ak u vás v obci máte nejakú diskotéku alebo krčmu a chodia tam divní ľudia s divným správaním a predávajú divné veci, možno aj vašim mladým synom, vnukom, tak pre týchto upravil im podmienky smerom nadol. To znamená, ak by ich, teraz sa ospravedlňujem, ja sa budem aj čiastočne opakovať. To znamená, ak by ich polícia náhodou chytila, tak v zmysle toho, za čo váš starosta zahlasoval, ich pustia. Aby ste to, vážení občania, vedeli, za toto zahlasoval váš starosta Dušan Bublavý. Rastislav Čepák je starostom v Košeckom Podhradí. Košecké Podhradie je obec, ktorá nemá ani kostol, ale sľúbil som Rasťovi Čepákovi, že keď ho budú stavať, tak jeden deň do tej miešačky pôjdem hádzať, stále to platí. Ale musím pre obyvateľov Košeckého Podhradia povedať, že váš starosta dnes zahlasoval za novelu Trestného zákona, ktorá zníži sadzbu dílerom drog. To znamená, vážení obyvatelia, ak u vás v obci máte niekde diskotéku alebo krčmu a pohybujú sa tam divní ľudia na divných autách, s divnými spôsobmi a predávajú divné veci, o ktorých veľa ľudí vie, že sú to drogy, tak verte, že hlasovaním, dnešným hlasovaním váš starosta umožnil to, že ak by ich náhodou polícia chytila, tak sa vám veľmi skoro vrátia. To znamená, žiaľ, musím skonštatovať, že váš starosta Rastislav Čepák zahlasoval za zníženie dílerom drog. Ospravedlňujem sa, musíte to strpieť, vážení, aj toto je parlamentná práca. Hej, to je, idem prísne vzato podľa rokovacieho poriadku. Uznávam, že sa čiastočne opakujem, ale zmyslom tohto je, že po tomto sa nastrihá to oslovenie konkrétnych obyvateľov tej danej obce, a bude sa to tam distribuovať, aby sa vedelo, za čo tí konkrétni starostovia za danú obec v daný moment zahlasovali. To je to, aby sme vedeli, že na čo sme tu a akú zodpovednosť preberáme a ja už to potom nechám trebárs na Rastislavovi Čepákovi, nech to tým svojim obyvateľom vysvetľuje, že za čo on tam vlastne v tej Bratislave zahlasoval. No zahlasuje, takže nech sa páči, nech vysvetľuje. Pán Jaroslav Demian je starostom v Brezne, primátor, pardon. Primátor, Brezno je tiež svojím spôsobom ťažko skúšané mesto aj tým, že jak sa tam dobre darilo niekomu, aj tým, že proste tam je toho, tých problémov ako keby nebolo dosť. A, vážení Brezňania a Brezňanky, musím vám povedať, že váš starosta Jaroslav Demian v parlamente zahlasoval za zákon, za novelu Trestného zákona, ktorá zníži sadzbu dílerom drog. (Reakcia z pléna.) Updatujem najnovšiu informáciu, pardon, Brezňania, ospravedlňujem sa, potom to dokončíme, že budeme hlasovať zajtra, čiže pokračujem v odkaze pre Brezňanov a Brezňanky, váš starosta zahlasoval za túto novelu, ktorá zníži sadzbu dílerom drog. Ak v Brezne máte nejakú diskotéku, čo máte, alebo krčmy, kde chodia divní ľudia na divných autách s divným správaním a predávajú divné veci – a mladí vedia, aké to sú veci a čo spôsobujú – a vy, rodičia, starí rodičia, si možno vlasy trháte, že čo ten syn vyskúšal, tak verte, že váš starosta za to zahlasoval, aby sa týmto divným ľuďom nestávala taká zloba, že pôjdu do basy. Za to váš starosta v parlamente zahlasoval. Keď ho stretnete z kostola alebo pri kostole alebo pred krčmou, prípadne sa ho na to spýtajte, že ako to vlastne si predstavuje, lebo tak to reálne stojí. Vážení Brezňania a Brezňanky, váš primátor zahlasoval za zníženie trestov pre dílerov drog. Pán Igor Choma je primátorom vo veľkom to meste, Žilina. V Žiline, to je trh, ktorý stojí za to. Tam možno aj prebehol nejaký boj. V Žiline budú dobre vedieť, o čom hovorím, preto im odkazujem: Vážení Žilinčania, vážené Žilinčanky, vedzte, že váš primátor zahlasoval v parlamente za to, aby sa znížili tresty pre dílerov drog. To znamená, pokiaľ u vás, a máte, nejakú diskotéku, nejakú krčmu, kde chodia divní ľudia na divných autách, majú divné správanie a predávajú divné veci, ktoré možno aj vaše deti vyskúšali alebo vnuci a z ktorých ste mali takúto veľkú hlavu, tak verte, že týmto ľuďom sa po prijatí tohto zákona nestane už dokopy nič a váš primátor Igor Choma za to v parlamente zahlasoval. Váš primátor, vážení Žilinčania, vážené Žilinčanky, zahlasoval za to, aby sa znížili tresty dílerom drog. Pán Milan Panáček je starostom v obci Dohňany. Nenápadná to obec s veľkou rozhľadňou, aby ďaleko videli, že aké úspechy z tejto obce dosiahli. Mali ministra obrany, proste je tam určité čaro v tejto obci. Avšak, vážení občania Dohňan, chcem vám povedať, že váš starosta Milan Panáček zahlasoval v parlamente za to, aby sa znížili tresty dílerom drog. To znamená, ak u vás v obci máte, čo určite máte, nejakú krčmu, nejakú diskotéku a chodia tam divní ľudia, majú divné autá, majú divné správanie, predávajú divné veci vašim deťom, vašim vnukom, z ktorých vy máte takúto hlavu a takéto nešťastie vám to spôsobuje, tak týmto ľuďom aj po hlasovaní vášho starostu sa už nestane dokopy nič. To znamená, vážení Dohňanci, musím vám povedať, že váš starosta zahlasoval za zníženie trestu pre dílerov drog. Keď ho stretnete, sa ho na to spýtajte. Mimoriadne konzervatívna to obec, kde je starostom pán Ján Podmanický, Stará Bystrica, tam majú aj orloj dokonca. Takže, keď starosta Ján Podmanický bude stáť pred tým orlojom a pôjdu ľudia a budú sa ho pýtať, tak im dávam jednu ďalšiu otázku, ktorú stojí za to sa opýtať. Spýtajte sa ho, prečo váš starosta zahlasoval za zníženie trestu dílerom drog. Pokiaľ v Starej Bystrici máte krčmu, čo určite máte, a máte tam aj diskotéku, som si to na internete pozrel, dokonca na oficiálnej tabuli mesta máte program na mesiac dopredu, čiže pokiaľ na tejto diskotéke sú ľudia na divných autách s divným správaním, predávajúci divné veci vašim deťom, vašim vnukom, ktorí, vy si z toho nešťastia trháte vlasy, tak verte, že po hlasovaní vášho starostu sa už týmto ľuďom nestane dokopy nič, lebo váš starosta zahlasoval za zníženie trestu pre dílerov drog v parlamente. Spýtajte sa ho, keď bude stáť pri slovenskom orloji. Pani Jana Vaľová. Pani Jana Vaľová je primátorkou v meste Humenné. Mesto Humenné je tiež ťažko skúšané mesto, už aj preto, že má pani primátorku Vaľovú. (Smiech v pléne.) A teraz, vážení Humenčania a Humenčanky, musím vám povedať, že vaša primátorka zahlasovala v parlamente za zníženie trestu pre dílerov drog. Pokiaľ v Humennom máte diskotéku alebo krčmu, čo určite máte, a pokiaľ na tú diskotéku alebo do krčmy chodia divní ľudia na divných autách s divným správaním, ktorí predávajú divné veci vašim deťom a vnukom, z ktorých vy si trháte vlasy a spôsobujú vám nešťastie, tak verte, že vaša primátorka zahlasovala za zníženie trestu pre týchto ľudí, lebo prijatím tejto novely sa týmto ľuďom už dokopy nestane nič. To znamená, vaša primátorka zahlasovala za zníženie trestu pre dílerov drog. Keď bude stáť na tom vašom veľkom námestí v Humennom a robiť si nejakú kampaň, sa jej na to spýtajte. Už nám veľa nezostáva z výpočtu starostov a primátorov zo strany SMER. A ináč to treba uznať, že ich vôbec majú, ja toto oceňujem, len treba to dopovedať, tú pravdu. Pán Peter Fitz je starostom v Šenkviciach. Tiež malebná obec, plná viech, pivničiek vínka, ale určite máte aj diskotéku, milí Šenkvičania a Šenkvičanky, alebo nejakú krčmu, kde chodia divní ľudia na divných autách s divným správaním, ktorí predávajú divné veci vašim deťom alebo vnukom, z ktorých vy si potom trháte vlasy, že čo to vlastne užívali. Vážení Šenkvičania, vážené Šenkvičanky, váš starosta v parlamente zahlasoval, že týmto ľuďom sa po prijatí nového Trestného zákona dokopy nestane nič. To znamená, že ak by ich aj náhodou policajti chytili, tak do týždňa ich tam máte znova. Váš starosta za to v parlamente zahlasoval. Váš starosta, vážení Šenkvičania, Šenkvičanky, zahlasoval za to, aby sa znížili tresty dílerom drog. Keď bude stáť pred nejakou viechou, keď bude stáť pred nejakým kostolom, potravinami, spýtajte sa ho na to. Poslednú som si nechal mne obľúbenú Oravu. Pani Vieru Mazúrovú, lebo údajne už aj tam sú drogy, na Orave, čo ja som neveril, že aj tam to vylezie, do Lesnej dokonca ešte aj. Pani Mazúrová je starostka v Oravskej Lesnej, krásnej rázovitej to obci, kde majú vždycky snehu nad okná. Chcem povedať Lesňanom a Lesňankám, veľa z nich aj poznám, by ste nepovedali, za čo vaša starostka zahlasovala. Musím vám to povedať ja. Vážení Lesňania a Lesňanky, vaša starostka zahlasovala v parlamente za to, aby sa znížili tresty dílerom drog. To znamená, a v Lesnej sú diskotéky, tam bývali dobré diskotéky, to si pamätám, pokiaľ pred diskotékou alebo pred krčmou chodia divné autá, sú v nich divní ľudia s divným správaním, predávajú divné veci vašim deťom alebo vnukom, tak verte, že po dnešnom hlasovaní v parlamente sa týmto ľuďom dokopy nič nestane, pretože vaša primátorka, starostka za to zahlasovala. To znamená, zahlasovala za to, že sa znížili tresty dílerom drog. Je to potrebné, vážení Lesňania a Lesňanky, povedať. Keď bude stáť pred kostolom, tým obrovským lesňanským kostolom, spýtajte sa jej na to, lebo je to pravda a nech vám povie, prečo to urobila. Lebo Orava je ťažko skúšaný kraj. Ja Oravu veľmi dobre poznám. Že ešte aj tam to vyliezlo a ešte aj tam sa s tým budeme boriť! Čiže ak to niekomu niekde spôsobilo problémy a ak tam niekto niekde chodí na tých čiernych autách a predvádzajú sa tak, jak sa predvádzajú, tak verte, že ak ich doteraz mohla chytať polícia a nechytila ich, tak odteraz, keď ich aj chytí, tak sa im nič nestane, lebo vaša starostka zahlasovala za to, že sa im nič nestane, dostanú probačný pohľad, či dohľad. Končím upozorňovanie obyvateľov jednotlivých obcí, kde sú starostovia, respektíve primátori poslancov za SMER. Urobím to, čo som avizoval. Tieto výzvy zostrihneme tak, že bude to konkrétne pre ten, danú oblasť a tie možnosti, ktoré sú, sú také, aké sú. Ja sa nepreceňujem, nejaké sú. Tak v rámci toho vášho regiónu budú distribuované. A vy sa potom konfrontujte s vašimi ľuďmi a môžte povedať, ten Hlina, to je blbec, to si nevšímaj. Môžete to kľudne im povedať. Neviem, koľkých tak odbijete. Niekoľkých možno tak odbijete, ale možno niekto si povie, ja si dám tú prácu a ja si to zistím. A potom si pripravte vašu argumentačnú výbavu a nie takýto kvázi guľomet, jak tu predviedol váš koaličný partner pre veci drogové (Smiech v sále.), ale takú, ktorá sa bude dať skutočne ustáť. A toto nebudete vedieť ustáť, lebo to sa nedá ustáť, vážení. Vy robíte dnešným dňom, ja neviem, či sa bude, alebo nebude, robíte to, čo je veľmi jednoduché. Znižujete tresty pre dílerov drog. Ďakujem pekne. (Veľký potlesk.)